open-index/open-wikipedia-markdown huggingface dataset:
เบรฟ (เว็บเบราว์เซอร์)

เบรฟ () เป็นเว็บเบราว์เซอร์ ฟรีและโอเพนซอร์สที่พัฒนาโดย Brave Software, Inc. โดยมีพืนฐานมาจากเว็บเบราว์เซอร์โครเมียม ตัวเบราว์เซอร์มีการปิดกั้นโฆษณาและเครื่องมือติดตามเว็บไซต์ และมีช่องทางให้ผู้ใช้สนับสนุนโดยการส่งคริปโทเคอร์เรนซีในรูปแบบ Basic Attention Tokens ไปยังเว็บไซต์และผู้สร้างเนื้อหา

ณ ปี 2020 เบรฟได้มีการเผยแพร่สำหรับวินโดวส์, แมคโอเอส, ลินุกซ์, แอนดรอยด์ และไอโอเอส

## ประวัติ
เมื่อวันที่ 28 พฤษภาคม 2015 ซีอีโอ เบรนดัน อิช (ผู้สร้างภาษาจาวาสคริปต์และอดีตซีอีโอของบริษัทมอซิลลา) และซีทีโอ Brian Bondy ได้ก่อตั้ง Brave Software  เมื่อวันที่ 20 มกราคม 2016 Brave Software ได้เปิดตัวเบรฟเวอร์ชันแรกพร้อมความสามารถในการป้องกันโฆษณา และประกาศแผนการสำหรับโฆษณาที่เคารพความเป็นส่วนตัวและโปรแกรมแบ่งปันรายได้ 

ในเดือนมิถุนายน 2018 เบรฟได้เปิดตัวเบราว์เซิร์ฟเวอร์ชันทดสอบแบบเพย์ทูเซิร์ฟ เบรฟเวอร์ชันมีโฆษณาประมาณ 250 รายการและส่งบันทึกโดยละเอียดเกี่ยวกับกิจกรรมการท่องเว็บของผู้ใช้ไปยังเบรฟเพื่อทดสอบการทำงานนี้ในระยะสั้น เบรฟประกาศว่าจะมีการทดลองเพิ่มเติมตามมา หลังจากนั้นในเดือนนั้นเบรฟได้เพิ่มการรองรับทอร์ ในโหมดไม่ระบุตัวตนของเบราว์เซอร์บนเดสก์ท็อป 

จนถึงเดือนธันวาคมปี 2018 เบรฟทำงานบนฟอร์กของ Electron ที่เรียกว่า Muon ซึ่งโฆษณาไว้ว่าเป็น "ฟอร์กที่ปลอดภัยกว่า" อย่างไรก็ตามนักพัฒนาเบรฟได้ย้ายไปโดครมเมีนมโดยอ้างว่าต้องการลดภาระการบำรุงรักษา Brave Software เปิดตัวเวอร์ชันสุดท้ายที่ใช้ Muon โดยมีเจตนาที่จะหยุดทำงานและสั่งให้ผู้ใช้อัปเดตเมื่อใกล้จะสิ้นสุดอายุการใช้งาน 

ในเดือนมิถุนายน 2019 Brave ได้เริ่มทดสอบอัลกอริทึมการจับคู่กฎการบล็อกโฆษณาใหม่ซึ่งเขียนในภาษา รัสต์ แทนก่อนหน้านี้ที่เขียนในภาษาซี++ อัลกอริทึมของ uBlock Origin และ Ghostery เป็นแรงบันดาลใจให้เกิดตรรกะใหม่ซึ่งเบรฟอ้างว่าทำงานเร็วกว่าอัลกอริทึมก่อนหน้าโดยเฉลี่ย 69 เท่า

เบรฟเปิดตัวรุ่นเสถียรเวอร์ชัน 1.0 เมื่อวันที่ 13 พฤศจิกายน 2019 ในขณะที่มีผู้ใช้งานรวม 8.7&nbsp;ล้านคนต่อเดือน ในขณะนั้นมีผู้ใช้งานประมาณ 3 ล้านคนต่อวัน เบรฟ 1.0 ทำงานบนแอนดรอยด์, ไอโอเอส, วินโดวส์ 10, แมคโอเอส หรือลินุกซ์ ซึ่งรวม "ลักษณะโดดเด่นของเบรฟเกือบทั้งหมดในทุกแพลตฟอร์ม" ตามข้อมูลจาก engadget 

ในเดือนพฤศจิกายน 2020 เบรฟรายงานว่ามีผู้ใช้ 20 ล้านคนต่อเดือน และในเดือนกุมภาพันธ์ 2021 มีผู้ใช้งานมากกว่า 25 ล้านคนต่อเดือน 

ในเดือนมกราคมปี 2021 Brave ได้รวมอีโคเซียเป็นหนึ่งในโปรแกรมค้นหาเว็บตัวเลือก

## รูปแบบธุรกิจ
เบรฟใช้ Basic Attention Token (BAT) เพื่อเพิ่มรายได้ ก่อตั้งขึ้นในเดลาแวร์ในชื่อ Hyperware Labs, Inc. ในปี 2015 ต่อมาบริษัทได้เปลี่ยนชื่อเป็น Brave Software, Inc. และจดทะเบียนในแคลิฟอร์เนียซึ่งเป็นที่ตั้งของสำนักงานใหญ่

ภายในเดือนสิงหาคม 2016 บริษัทได้รับเงินอย่างน้อย 7&nbsp;ล้านดอลลาร์สหรัฐจากนักลงทุนเทพบุตรจากธุรกิจเงินร่วมลงทุน ซึ่งรวมถึง Founders Fund ของ Peter Thiel, Propel Venture Partners, Pantera Capital, Foundation Capital และ Digital Currency Group

ในเดือนพฤศจิกายน 2019 Brave ได้เปิดตัว Brave Ads ซึ่งเป็นเครือข่ายโฆษณาที่คืนส่วนแบ่งรายได้ 70% ให้กับผู้ใช้ ลูกค้าของเครือข่ายรวมถึงบริษัทพันธมิตรเช่น Vice, Home Chef, ConsenSys, eToro และอื่น ๆ 

## อ้างอิง

หมวดหมู่:การโฆษณาบนอินเทอร์เน็ต
หมวดหมู่:เว็บเบราว์เซอร์
หมวดหมู่:ซอฟต์แวร์ในปี พ.ศ. 2559
เวสท์เอนด์ (ลอนดอน)

**เวสท์เอนด์ออฟลอนดอน** () หรือมักเรียกว่า **เดอะเวสท์เอนด์** () เป็นย่านหนึ่งในเซนทรอลลอนดอน ทางตะวันตกของซิทีออฟลอนดอน และทางเหนืของแม่น้ำเทมส์ เป็นที่ตั้งของอาคาร สถานที่ท่องเที่ยว หน่วยงาน ห้างร้านที่สำคัญ รวมถึงเป็นที่กระจุกของเวสท์เอนด์เธียเทอร์ที่มีชื่อเสียง

คำว่าเวสท์เอนด์ปรากฏใช้ครั้งแรกในศตวรรษที่ 19 เพื่อใช้เรียกพื้นที่สมัยนิยม (fashionable) ทางจะวันตกของแชร์ริงครอสส์ เวส์เอนด์ครอบคลุมพื้นที่บองสองโบโร คือเวสท์มินส์เทอร์ และ แคมเดิน

## อ้างอิง

หมวดหมู่:ลอนดอนโบโรออฟคามเดิน
หมวดหมู่:นครเวสต์มินสเตอร์
หมวดหมู่:ย่านในลอนดอน
เสาเนลสัน

**เสาเนลสัน** () เป็นอนุสาวรีย์ในจัตุรัสทราฟัลการ์ ในซิทีออฟเวสท์มินส์เทอร์ในลอนดอนกลาง สร้างขึ้นเพื่อระลึกถึงนายพลเรือฮอราชีโอ เนลซัน ผู้เสียชีวิตในยุทธการทราฟาลการ์ในปี 1805 เสานี้สร้างขึ้นระหว่างปี 1840 และ 1843 ผลงานออกแบบของวิลเลียม เรลทัน ด้วยมูลค่าก่อสร้าง  เป็นเสาแบบคอรีเธียน สร้างขึ้นจากหินแกรนิตดาร์ทมัวร์ ส่วนรูปปั้นของเนลซันแกะสลักขึ้นจากหินทรายเครกลีธ โดยประติมากร อี. เอช. เบลี สิงโตบรอนซ์สี่ตัวรอบฐานนั้นออกแบบโดยเซอร์เอ็ดวิน แลนด์เซียร์ ต่อเติมเข้าไปในปี 1867

เสานี้มีการบูรณะใหม่ในปี 2006 ด้วยทุน  ระหว่างนั้นได้ทีการศึกษาสำรวจเสาและพบว่าเสานั้นมีความสูงเตี้ยกว่าที่คาดการณ์กันไว้ราว  ความสูงของอนุสาวรีย์นี้อยู่ที่  จากฐานถึงยอดหมวกของเนลซัน

## อ้างอิง

หมวดหมู่:สิ่งก่อสร้างในนครเวสต์มินสเตอร์
หมวดหมู่:โฮราชิโอ เนลสัน ไวเคานต์เนลสันที่ 1
หมวดหมู่:อนุสาวรีย์และอนุสรณ์สถานในลอนดอน
หมวดหมู่:รูปปั้นในลอนดอน
คุมิ ยางามิ

**คุมิ ยางามิ** (; เกิด 13 มิถุนายน ค.ศ. 1994 ที่จังหวัดไอจิ) ชื่อเล่น **คูมิน** () เป็นนักปาเป้ามืออาชีพชาวญี่ปุ่น และเป็นอดีตสมาชิกของวงไอดอลญี่ปุ่น เอสเคอีโฟร์ตีเอต ทีมเอส ปัจจุบันเธออยู่ในสังกัด Miraikuru

## ผลงานเพลง
### เอสเคอีโฟร์ตีเอต
#### ซิงเกิล

#### อัลบั้ม
; Kono Hi no Chime wo Wasurenai
* Hula Hoop de GO! GO! GO!
* Beginner (เวอร์ชันทีมเอส)

### เอเคบีโฟร์ตีเอต
#### ซิงเกิล

#### อัลบั้ม
; Koko ni Ita Koto
* "Koko ni Ita Koto"

; 1830m
* "Itsuka Mita Umi no Soko"
* "Aozora yo Sabishikunai Ka?"

; Tsugi no Ashiato
* "Ponkotsu Blues"

### การแสดงในโรงละครเอสเคอีโฟร์ตีเอต

;ทีมเอสสเตจที่หนึ่ง (PARTY ga Hajimaru yo)
# Classmate
# Skirt, Hirari

;ทีมเอสสเตจที่สอง (Te wo Tsuginagara)
# Wimbledon e Tsureteitte
# Glory days

;ทีมเอสสเตจที่สาม (Seifuku no Me)
# Ookami to Pride
# Onna no Ko no Dairokkan

## ผลงานในวงการบันเทิง
### ละครโทรทัศน์
* *Majisuka Gakuen* (マジすか学園) (2010) รับบท แดนซ์
* *Mousou Deka!* (モウソウ刑事!) (2011) รับบท คุมิ คุวาบาระ
* *Majisuka Gakuen 2* (マジすか学園2) (2011) รับบท แดนซ์
* *Majisuka Gakuen 3* (マジすか学園3) (2012) รับบท โคมิมิ
* "Gakkō no Kaidan" (学校の怪談) (2012) รับเชิญตอนที่ 4 และ 6

### ภาพยนตร์
* "WAYA! Uchuu Ichi no Osekkai Daisakusen" (WAYA! 宇宙一のおせっかい大作戦) (2011) รับบท โมมิจิ โยชิมูระ

### รายการปกิณกะ
* "Lissatch" (リサッチ)（2008 - 2009）
* "SKE48 Gakuen" (SKE48学園)（2009）
* "SKE48 Gachō Gekijō-ban Keroro Gunsō no Seiyū ni Chōsendearimasu" (SKE48が超劇場版ケロロ軍曹の声優に挑戦であります!!)（2010）
* "Shitte kaiketsu! SKE tto netto" (知って解決!SKEっとネット)（2010）
* "Dera SKE 〜 Yoake Mae no Kunitori 48-ban Shōbu" (でらSKE〜夜明け前の国盗り48番勝負)（2010）
* "Sutā hime Sagashi Tarō" (スター姫さがし太郎)（2010 - 2011）
* "SKE48 no Idol x Idol" (SKE48のアイドル×アイドル)（2010）
* "SKE48 Musume ni Ikaga!?" (SKE48 ムスメにいかが!?)（2011）
* "SKE48 no Sekai Seifuku Joshi" (SKE48の世界征服女子)（2011 - 2012）
* "SKE48 no Magical Radio 2" (SKE48のマジカル・ラジオ2)（2012)
* "SKE48 no Magical Radio 3" (SKE48のマジカル・ラジオ3)（2013)
* "SKE48 no Oyasumi Meigen Dōjō" (SKE48のおやすみ名言道場)（2013)
* "SKE48 no Sekai Seifuku Joshi Season2" (SKE48の世界征服女子 season2)（2013)

### อนิเมะ
* "AKB0048" (2012) รับบท โซนาตะ ชิโนโนเมะ
* "AKB0048 next stage" (2013) รับบท โซนาตะ ชิโนโนเมะ

### รายการวิทยุ
* "SKE48 Kanransha e Yōkoso!!" (SKE48 観覧車へようこそ!!)（2009）
* "SKE48 1+1 wa 2 janai yo!" (SKE48 1+1は2じゃないよ!)（2010）
* "Yagami Kumi no ya 〜 ga mi gami iu yo♪" (矢神久美のや〜がみガミ言うよ♪)（2016 - 2017）

### การเผยแพร่ทางออนไลน์
* "SKE48 no Shiritsu SPA! Gakuen" (SKE48の私立SPA!学園) (2011）
* "Kitonochi!" (キトノチ!) (2016

### CM
* "Bikkuri Donkey" (びっくりドンキー)（2010)
* "ASBEE" (ジーフット)『ASBee100×SKE48』(2010）
* "พิซซ่าฮัท" (ピザハット) (2011)

## หนังสือ
### นิตยสาร
* BOMB（9 ธันวาคม 2009 - สำนักพิมพ์ Gakken）
* Shūkan Playboy (週間プレイボーイ) (20 พฤษภาคม 2013)
* smart6 Tsuki-gō (smart6月号) (24 เมษายน 2013)
* Yangu Magajin(ヤングマガジン)
* Shōnen Magajin (少年マガジン)
* BIG ONE GIRL
* MAC people

### โฟโต้บุ๊ค
* คุมิ ยางามิ โฟโต้บุ๊ค "Kuumin" (2ุ6 เมษายน 2013, ทาคาระจิมาฉะ) 

## อ้างอิง

## ดูเพิ่ม
* 

หมวดหมู่:บุคคลที่ยังมีชีวิตอยู่
หมวดหมู่:ไอดอลญี่ปุ่น
หมวดหมู่:นักร้องหญิงญี่ปุ่น
หมวดหมู่:สมาชิกของเอสเคอีโฟร์ตีเอต
หมวดหมู่:บุคคลจากนาโงยะ
พิคะดิลีเซอร์เคิส

**พิคะดิลีเซอร์เคิส** () เป็นทางแยกและพื้นที่สาธารณะในย่านเวสท์เอินด์ของลอนดอน ในซิทีออฟเวสท์มินส์เทอร์ สร้างขึ้นในปี 1819 เพื่อเชื่อมถนนเรเจินท์เข้ากับพิคะดิลี คำว่า *circus* (เซอร์เคิส) ในที่นี้มาจากคำภาษาละตินแปลว่า "วงกลม" (circle) หมายถึงพื้นที่โล่งวงกลมที่ทางแยกของถนน

ปัจจุบันพิคะดิลีเชื่อมต่อถนนชาฟทสบรี, เดอะเฮย์มาร์เค็ต, ถนนคอเวนทรี (มุ่งหน้าจัตุรัสเลสเตอร์) และถนนกลาสส์เฮาส์ พิคะดิลีเป็นที่รู้จักจากป้ายหน้าโฆษณานีออนบนตึกหัวมุมทางเหนือ และน้ำพุชาฟทสบรีเมมอเรียล และรูปปั้นแอนเทรอส (ซึ่งมักถูกเข้าใจผิดว่าเป็นเอรอส)

อาคารล้อมรอบของเซอร์เคิสที่มีชื่อเสียงเช่นลอนดอนพาวิลเลียน และ โรงละครไครเทอริออน ใต้พลาซานี้คือรถไฟใต้ดินสถานีพิคะดิลีเซอร์เคิสของรถไฟใต้ดินลอนดอน

## อ้างอิง

หมวดหมู่:ทางแยกในลอนดอน
หมวดหมู่:ถนนในลอนดอน
หมวดหมู่:สิ่งก่อสร้างในนครเวสต์มินสเตอร์
ชาริงครอสส์

**ชาริงครอสส์** (; ) เป็นทางแยกในลอนดอน ประเทศอังกฤษ ที่เชื่อมต่อเส้นทางหกเส้นทาง ใกล้กันกับครอสส์คือพระบรมชานุสาวรีย์บรอนซ์ของชาลส์ที่หนึ่ง ผลงานของประติมากรชาวฝรั่งเศส ฮิวเบิร์ท เลอ ซู ตั้งแต่ปี 1675

นับตั้งแต่ต้นศตวรรษที่ 19 ชาริงครอสส์เป็น "จุดกลางของลอนดอน" แห่งชาติ และในปัจจุบันเป็นจุดกิโลเมตรที่ศูนย์ของลอนดอน

## อ้างอิง

หมวดหมู่:ย่านในลอนดอน
หมวดหมู่:นครเวสต์มินสเตอร์
ลอนดอนโบโรออฟอีลิง

**ลอนดอนโบโรออฟอีลิง** (; ) เป็นลอนดอนโบโรหนึ่งในลอนดอนตะวันตก ประกอบด้วยเจ็ดเมือง (towns) หลัก ๆ ได้แก่: แอคเทิน (W3), อีลิง (W5, W13), กรีนเฟิร์ด (UB6), ฮานเวลล์ (W7), นอร์โธลท์ (UB5), เพริเวล (UB6) และ เซาธอลล์ (UB1, UB2) โบโรนี้มีประชากร 341,806 คน มากที่สุดเป็นอันดับสี่ในบรรดาโบโรของลอนดอน

อีลิงเป็นจุดเชื่อมต่อลอนดอนชั้นใน เข้ากับ ลอนดอนชั้นนอก ศูนย์กลางการบริหารตั้งอยู่ที่อีลิงบรอดเวย์ โดยมีหน่วยบริหารท้องถิ่นคือสภาโบโรอีลิง อีลิงเป็นโบโรเดียวในลอนดอนที่มีธงประจำโบโรของตนเอง และเป็นที่รู้จักในฐานะ "ราชนีแห่งชานเมือง" (Queen of the Suburbs) ด้วยสวนสาธารณะและถนนที่เต็มไปด้วยร่มไม้จำนวนมาก ผู้ขนานนามนี้คือเซอร์เวเยอร์ของอีลิงโบโร ชาลส์ โจนส์ เมื่อปี 1902  และแสดงออกมาในรูปต้นไม้บนตราประจำโบโรของอีลิง

## อ้างอิง

อีลิง
อีลิง

**อีลิง** (; ) เป็นย่านในลอนดอนตะวันตก ประเทศอังกฤษ ตั้งอยู่ราว  ทางตะวันตกของชาริงครอสส์ และเป็นหนึ่งในทาวน์หลักเจ็ดทาวน์ของลอนดอนโบโรออฟอีลิง (ที่เหลือคือ แอคเทิน, กรีนฟอร์ด, ฮันเวลล์, นอร์ธอลท์, เพริเวล และ เซาธอลล์) รหัสไปรษณีย์ของอีลิงคือ W5 ถึง W13 และเป็นศูนย์กลางการบริหารของโบโร และมีรายชื่อเป็นจุดนครหลักในผังเมืองลอนดอน

อีลิงตั้งอยู่ในอดีตเคาน์ทีมิดเดิลเซกซ์ และเคยเป็นหมู่บ้านชนบทภายใต้เขตศาสนจักรอีลิงจนถึงศตวรรษที่ 19 ถึง 20 ที่ซึ่งเกิดการชยายตัวออกของนครลอนดอนอย่างมาก นับตั้งแต่ 1902 เป็นต้นมา อีลิงเป็นที่รู้จักในชื่อ "Queen of the Suburbs" (ราชินีแห่งย่านชานเมืองทั้งปวง) ด้วยภูมิทัศน์ของเมืองที่เป็นเมืองสีเขียว และด้วยที่ตั้งที่อยู่กึ่งกลางระหว่างเมืองกับชนบท

## อ้างอิง

หมวดหมู่:ย่านในลอนดอน
หมวดหมู่:ลอนดอนโบโรออฟอีลิง
ลอนดอนโบโรออฟคามเดิน

**ลอนดอนโบโรแอฟแคมเดิน** (; ) เป็นโบโรในลอนดอนชั้นใน และเป็นส่วนหนึ่งของลอนดอนกลางตามที่ระบุไว้ในผังเมืองลอนดอน แคมเดินในอดีตเป็นส่วนหนึ่งของมิดเดิลเซกซ์ ทาวน์ฮอลล์ของแคมเดินตั้งอยู่ราว  ทางเหนือของชาริงครอสส์ โบโรประกอบด้วยพื้นที่ตอนกลางซึ่งกินพื้นที่จากทางใต้ของถนนยูสตัน ไปจนถึงลิงคอล์นส์อินน์ริมน้ำเทมส์ กินพื้นที่ของเวสต์เอนด์และประกอบด้วยสถาบันและโรงละครมากมาย และส่วนทางเหนือของถนนยูสตันไปสิ้นสุดที่แฮมป์สเตด และไฮเกต

สถานที่สำคัญที่ตั้งอยู่ในโบโร เช่น พิพิธภัณฑ์บริทิช, หอสมุดบริทิช, พาร์เลียเมินท์ฮิลล์, สวนสัตว์ลอนดอน, บีทีเทาเวอร์, เดอะราวด์เฮาส์ และ แคมเดินมาร์เก็ต พื้นที่ส่วนใหญ่ของแคมเดินเป็นพื้นที่อยู่อาศัย ด้วยประมาณการณ์ประชากรที่ 270,000 คนในปี 2019

หน่วยการปกครองท้องถิ่นคือสภาแคมเดินโบโร

## ดูเพิ่ม

* แคมเดินเฮด
* แคมเดินเบนช์

## อ้างอิง

## แหล่งข้อมูลอื่น

* Camden Town London website – News about the Camden Markets and Camden Town
* The website of Camden Council
* Camden TV
* Camden Town Online
* WHO's Commission 2008 finding on the Social Determinants of Health finding re 'two Camdens' syndrome (3rd para)
* Camden Council YouTube channel
การขนส่งระบบรางในประเทศนาอูรู

thumb|right|รถไฟขนส่งฟอสเฟตในนาอูรู

**การขนส่งระบบรางใน[[ประเทศนาอูรู]]**ใช้สำหรับการขนส่งแคลเซียมไพโรฟอสเฟตจากตอนในของเกาะสู่คานยื่นบริเวณท่าเทียบเรือทางตะวันตก ระบบรางสายนี้ก่อสร้างโดยบริษัทแปซิฟิกฟอสเฟต มีความยาว 3,900 เมตรและใช้รางแคบขนาด 0.6096 เมตร ต่อมาใน ค.ศ. 1920 กรรมาธิการฟอสเฟตบริติชได้ขยายรางเพิ่มขึ้นเป็น 0.9144 เมตร ในอดีตเครื่องจักรไอน้ำถูกใช้ในการขับเคลื่อนรถไฟ โดยในปัจจุบันเปลี่ยนมาใช้เครื่องยนต์ดีเซล และในบางครั้งมีการใช้รถแทรกเตอร์อีกด้วย ทางรถไฟที่ท่าเทียบเรือไอโวมีระบบจ่ายไฟฟ้าใน ค.ศ. 1912 แต่ต่อมาถูกแทนที่โดยสายพานลำเลียงระหว่างถังเก็บและท่าเทียบเรือในทะเล สำหรับทางรถไฟสายนี้มีเส้นทางผ่านเขตไอโว เขตบัวดา เขตเดนีโกโมดู เขตนีโบค เขตอัวโบเอและเขตอานีบาเร ด้วยทรัพยากรฟอสเฟตของนาอูรูร่อยหรอลงไปมาก ทำให้อนาคตของทางรถไฟเส้นนี้ไม่มีความแน่นอน รถไฟขนส่งฟอสเฟตของนาอูรูปรากฏอยูในแสตมป์ของนาอูรูหลายครั้ง ทั้งในรูปแบบของแสตมป์ทั่วไปและแสตมป์ที่ระลึก

## อ้างอิง

## แหล่งข้อมูลอื่น

หมวดหมู่:การขนส่งในเขตโอเชียเนีย
หมวดหมู่:ประเทศนาอูรู
พระครูนิยุตต์ธรรมกิจ (เสียน สุธมฺโม)

**พระครูนิยุตต์ธรรมกิจ** นามเดิม **เสียน พวงสมบัติ** ฉายา **สุธมฺโม** (25 มีนาคม พ.ศ. 2475 - 26 มกราคม พ.ศ. 2563) เป็นพระเถระชั้นผู้ใหญ่อีกท่านหนึ่งในอำเภอพยุหะคีรี เป็นอดีตเจ้าอาวาสวัดอินทาราม, อดีตเจ้าคณะตำบลพยุหะ-เนินมะกอก

## ประวัติ
**พระครูนิยุตต์ธรรมกิจ** เดิมชื่อ เสียน นามสกุล พวงสมบัติ เกิดเมื่อวัน เสาร์ ที่ 25 มีนาคม พ.ศ. 2475 ตรงกับแรม 15 ค่ำ เดือน 4 ปีวอก บิดาชื่อ นายเฉื่อย พวงสมบัติ มารดาชื่อ นางล้อม สกุลเดิม แป้นแก้ว เกิด ณ บ้านเลขที่ 443 หมู่ที่ 4 ตำบลพยุหะ อำเภอพยุหะคีรี จังหวัดนครสวรรค์ มีพี่น้องร่วมมารดาเดียวกันรวม 8 คน 
 
## การศึกษา
ได้เรียนหนังสือที่วัดอินทาราม มีอาจารย์นวมเป็นครูสอน ต่อมาได้ย้ายไปศึกษาที่โรงเรียนประชาธนูทิศ และได้ไปเรียนประถมศึกษาปีที่ 4 ที่โรงเรียนพยุหะศึกษาคาร  

## อุปสมบท
เมื่อวันที่ 2 เมษายน พ.ศ. 2499 มีพระครูนิสิตคุณากร (กัน คงฺครตโน) วัดเขาแก้ว เป็นพระอุปัชฌาย์ พระครูนิภาธรโสภณ (ชี อินทงฺกโร) วัดอินทาราม เป็นพระกรรมวาจาจารย์ และพระครูปลัดคุณวัฒน์ (เทิน นนฺทิโย) วัดเขาแก้ว เป็นพระอนุสาวนาจารย์ ณ พัทธสีมาวัดอินทาราม 
 
## วิทยฐานะ
* พ.ศ. 2499 นักธรรมตรี
* พ.ศ. 2501 นักธรรมโท
 
## ตำแหน่ง
* พ.ศ. 2516 ได้รับการแต่งตั้งเป็นผู้รักษาการเจ้าอาวาสวัดอินทาราม
* พ.ศ. 2517 ได้รับการแต่งตั้งเป็นเจ้าอาวาสวัดอินทาราม 
* พ.ศ. 2526 ได้รับการแต่งตั้งเป็นเจ้าคณะตำบลพยุหะ-เนินมะกอก
 
## สมณศักดิ์
* พ.ศ. 2524 ได้รับแต่งตั้งเป็นพระครูสัญญาบัตร ที่ *พระครูนิยุตต์ธรรมกิจ* 
* พ.ศ. 2529 ได้รับแต่งตั้งเป็นพระอุปัชฌาย์
* พ.ศ. 2548 ได้รับแต่งตั้งเป็นเจ้าคณะตำบลชั้นเอก

## หน้าที่
* พ.ศ. 2518 ได้รับแต่งตั้งเป็นพระใบฎีกา ฐานานุกรมเจ้าคณะอำเภอพยุหะคีรี 
* พ.ศ. 2518 ได้รับการแต่งตั้งเป็นประธานหน่วยอบรมประชาชนประจำตำบลพยุหะ (อ.ป.ต.) 
* พ.ศ. 2519 ได้รับแต่งตั้งเป็นพระกรรมวาจาจารย์ 
* พ.ศ. 2519 ได้รับแต่งตั้งเป็นพระครูชั้นประทวน
* พ.ศ. 2520 ได้รับแต่งตั้งเป็นกรรมการตรวจสอบบัญชีเงินวัด 
* พ.ศ. 2521 ได้รับแต่งตั้งเป็นพระธรรมทูต อำเภอพยุหะคีรี 
* พ.ศ. 2520 ได้รับแต่งตั้งเป็นกรรมการศาสนศึกษาและเผยแผ่ อำเภอพยุหะคีรี 
* พ.ศ. 2522 ได้รับแต่งตั้งเป็นผู้ทรงท่องจำพระปาฏิโมกข์ 
* พ.ศ. 2522 ได้รับแต่งตั้งเป็นพระกรรมการแผนกธรรม จากสมเด็จพระสังฆราชสกลมหาสังฆปริณายก

## อวสานชีวิต
พระครูนิยุตต์ธรรมกิจ (เสียน สธัมโม) เริ่มอาพาธด้วยโรคชรา เนื่องด้วยทำงานเพื่อหวังพัฒนาวัดอยู่ตลอดเวลา ทำให้ไม่มีเวลาพักผ่อน โดยมีพี่น้องของท่าน ได้แวะเวียนมาอุปัฏฐาก และเข้ารับการตรวจรักษาอาการอย่างต่อเนื่อง โดยมีคณะศิษยานุศิษย์พาตัวไปรักษา แต่ด้วยการกรำงานอย่างหนัก จึงทำให้มรณภาพ ด้วยอาการสงบที่ กุฏิอินทังกุโร ซึ่งเป็นกุฏิที่พำนักของท่านตั้งแต่ขึ้นรับตำแหน่งเข้าอาวาส เมื่อวันที่ 26 มกราคม พ.ศ. 2563 รวมอายุ 88 ปี พรรษา 64 

## พระราชทานเพลิงศพ
ในวัน เสาร์ ที่ 30 มกราคม พ.ศ. 2563 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดพระราชทานเพลิงศพ **พระครูนิยุตต์ธรรมกิจ (เสียน สธัมโม)** ณ เมรุชั่วคราว วัดอินทาราม เวลา 16.00 น. 
thumb|300px|เมรุชั่วคราว ในงานพิธีพระราชทานเพลิงศพพระครูนิยุตต์ธรรมกิจ (เสียน สธัมโม)

## อ้างอิง

## แหล่งข้อมูลอื่น
* เปิดบันทึกตำนาน ตอน หลวงพ่อเสียน วัดอินทาราม อ.พยุหะคีรี จ.นครสวรรค์
* งัดวัดดังพยุหะฯ ใบสั่งเซียน ลักพระ12องค์
* โครงการลานธรรม ลานวิถีไทย 

หมวดหมู่:พระครูสัญญาบัตร
หมวดหมู่:เจ้าอาวาส
หมวดหมู่:ภิกษุในสังกัดคณะสงฆ์มหานิกาย
หมวดหมู่:บุคคลจากอำเภอพยุหะคีรี
หมวดหมู่:ภิกษุจากจังหวัดนครสวรรค์
อันเดรย์ มอยเซเยฟ

**อันเดรย์ เซอร์เกย์เยวิช มอยเซเยฟ** (; อักษรโรมัน: Andrey Sergeyevich Moiseyev; 3 มิถุนายน ค.ศ. 1979 – ) เป็นนักปัญจกีฬาสมัยใหม่ชาวรัสเซีย ผู้ได้รับรางวัลเหรียญทองในการแข่งปัญจกรีฑาสมัยใหม่ในโอลิมปิกฤดูร้อน 2004 และโอลิมปิกฤดูร้อน 2008 ซึ่งคะแนนปี ค.ศ. 2004 ของเขาได้ทำลายไว้ที่ 5,480 คะแนน โดยแบ่งออกเป็นดังนี้:

* ยิงปืน — 1,036 คะแนน
* ฟันดาบ — 1,000 คะแนน
* ว่ายน้ำ — 1,376 คะแนน
* ขี่ม้า — 1,032 คะแนน
* วิ่ง — 1,036 คะแนน

## อ้างอิง
* 
* 

หมวดหมู่:นักปัญจกีฬาสมัยใหม่ชายชาวรัสเซีย
หมวดหมู่:นักกีฬารัสเซียที่ได้เหรียญทองโอลิมปิก
แหล่งคาร์บอน

[thumb|[Global Carbon Project ประมาณว่าระหว่างปี พ.ศ. 2393 และ 2562 สองในสามของคาร์บอนไดออกไซด์ที่ถูกปล่อยออกมาเกิดจากการเผาเชื้อเพลิงซากดึกดำบรรพ์ กว่าครึ่งหนึ่งของคาร์บอนไดออกไซด์นี้ยังคงอยู่ในชั้นบรรยากาศ]]

ในทางชีววิทยา **แหล่งคาร์บอน** () หมายถึงโมเลกุลที่สิ่งมีชีวิตหนึ่งใช้เป็นแหล่งของธาตุคาร์บอนที่ใช้สร้างเป็นมวลชีวภาพ แหล่งคาร์บอนสามารถเป็นได้ทั้งสารประกอบอินทรีย์ หรือสารประกอบอนินทรีย์ สิ่งมีชีวิตที่เป็นเฮเทโรทรอพต้องอาศัยสารประกอบอินทรีย์เพื่อเป็นแหล่งสำหรับคาร์บอนและพลังงาน ในขณะที่สิ่งมีชีวิตที่เป็นออโตทรอพสามารถใช้สารประกอบอนินทรีย์เป็นแหล่งคาร์บอน และรับพลังงานจากแหล่งที่เป็นอชีวนะ (abiotic source) เช่น แสง (photoautotroph), พลังงานเคมีอนินทีย์ (chemolithotroph) การใช้ธาตุคาร์บอนในทางชีวภาพถือเป็นส่วนหนึ่งของวัฏจักรคาร์บอน ซึ่งมีจุดเริ่มต้นมาจากแหล่งกำเนิดอนินทรีย์ของคาร์บอน เช่น คาร์บอนไดออกไซด์ ที่จะถูกนำเข้าสู่กระบวนการตรึงคาร์บอนต่อไป

## อ้างอิง

หมวดหมู่:วัฏจักรคาร์บอน
หมวดหมู่:ชีวเคมี
รายชื่ออิหม่ามใหญ่อัลอัซฮัร

ตำแหน่ง **[[อิหม่ามใหญ่อัลอัซฮัร]]** หรือ *[[ชัยค์]]* แห่งมัสยิดอัลอัซฮัรมีสมาชิกมาจาก *[[อุละมาอ์]]* นักวิชาการศาสนา ในประเทศอียิปต์ ตำแหน่งอิหม่ามใหญ่เป็นตำแหน่งที่สำคัญที่สุดในศาสนาอิสลาม และมักถือว่ามีอำนาจสูงสุดในนิติศาสตร์อิสลาม อิหม่ามใหญ่อัลอัซฮัรเป็นตำแหน่งศาสนาที่มีอำนาจสูงสุดในประเทศอียิปต์ ก่อนการก่อตั้งตำแหน่งภายใต้จักรวรรดิออตโตมัน ตำแหน่งนั้นมีชื่อเป็น *มุชริฟ* จากนั้นจึงเป็น *นาศิร* ในระหว่าง ค.ศ. 1860 ถึง 1864 มีนักวิชาการหลายคนที่ทำหน้าที่เป็นอิหม่ามใหญ่

อิหม่ามใหญ่บางคนดำรงตำแหน่งหลายสมัย ซึ่งจะใส่ในตารางแยก ปีในอ้างอิงต้นฉบับใช้ปฏิทินอิสลาม ทำให้การแปลงไปเป็นปีกริกอเรียนตามหลักฐานฝั่งตะวันตกอาจไม่ค่อยแม่นยำ

## รายชื่อ

## อ้างอิง

## บรรณานุกรม
*
*
*

หมวดหมู่:มหาวิทยาลัยอัลอัซฮัร
หมวดหมู่:รายชื่อผู้นำทางศาสนาอิสลาม
หมวดหมู่:รายชื่อผู้ดำรงตำแหน่งในประเทศอียิปต์
อำเภออัลญูบะฮ์

**อัลญูบะฮ์** () เป็นอำเภอของเขตผู้ว่าการมะอ์ริบ ประเทศเยเมน ณ พ.ศ. 2546 อำเภอนี้มีประชากร 21,093 คน

## อ้างอิง

อัลญูบะฮ์
อำเภออัลมะฮ์ฟัด

**อัลมะฮ์ฟัด** () เป็นอำเภอของเขตผู้ว่าการอับยัน ประเทศเยเมน ณ พ.ศ. 2546 อำเภอนี้มีประชากร 26,870 คน

## อ้างอิง

อัลมะฮ์ฟัด
วัดต่อแพ

**วัดต่อแพ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่เงา อำเภอขุนยวม จังหวัดแม่ฮ่องสอน อยู่ทางฝั่งขวาของลำน้ำยวม วิหารของวัดมีหลังคาสูงคล้ายวิหารที่วัดพระธาตุลำปางหลวง จังหวัดลำปาง และมีเสากลม ตัวเพดานเขียนลวดลายอย่างสวยงาม ได้รับการยกย่องว่าเป็นวิหารที่สวยงามที่สุดในจังหวัดแม่ฮ่องสอน ที่ดินตั้งวัดมีเนื้อที่ 6 ไร่

## ประวัติ
เดิมเป็นวัดร้าง ไม่ทราบว่าสร้างมาแต่สมัยไหน  มีเจดีย์เก่าแก่ กองอิฐ ซากปรักหักพัง และป่ารกทึบ กระทั่งในปี พ.ศ. 2461 มีพระธุดงค์ชาวไทใหญ่เดินทางมาจากพม่า แล้วมาตั้งเป็นสำนักสงฆ์ขึ้น หลังจากนั้นพ่อค้าที่เดินทางไปค้าขายยังแม่สะเรียงและพม่าด้วยการล่องแพไปจากที่นี่ ได้ร่วมมือกับชาวบ้านสร้างศาลาการเปรียญขึ้น พร้อมกับทำการบูรณะเจดีย์ที่พักพังด้วยการสร้างเจดีย์องค์ใหม่ครอบโดยได้บรรจุพระบรมสารีริกธาตุของพระอรหันต์ และสร้างวิหารคู่กับองค์เจดีย์ ตั้งชื่อวัดตามชื่อหมู่บ้าน ที่มีนามมาจากการที่ชาวบ้านจะใช้ไม้ไผ่ต่อเป็นแพ เพื่อให้เป็นพาหนะบรรทุกสินค้าไปทำการติดต่อค้าขายในอำเภอแม่สะเรียง ได้ขึ้นทะเบียนตั้งวัดเมื่อ พ.ศ. 2461 ได้รับพระราชทานวิสุงคามสีมาเมื่อ พ.ศ. 2525

สมัยสงครามโลกครั้งที่สอง วัดเป็นที่พักทหารญี่ปุ่นจะเดินทางต่อไปยังพม่า บริเวณวิหารเล็กที่ตั้งอยู่ด้านหน้าเจดีย์ใช้เป็นสถานที่พิมพ์ธนบัตร พื้นที่ใต้ถุนศาลาวัดใช้เป็นสถานพยาบาล รวมทั้งเมื่อทหารญี่ปุ่นเสียชีวิตจากการเจ็บป่วยหรือสู้รบก็นำมาฝังไว้ภายในบริเวณวัดแห่งนี้ด้วย ปัจจุบันจึงมีอนุสรณ์สถานของทหารญี่ปุ่นให้เห็น ซึ่งตั้งอยู่บริเวณกำแพงด้านหน้าของทางเข้าวัด

## อาคารเสนาสนะและโบราณวัตถุ

เจดีย์และวิหารที่ตั้งเคียงข้างกันเป็นศิลปะไทยใหญ่ผสมพม่า ฐานเจดีย์แปดเหลี่ยมด้านล่างเป็นสีขาว ช่วงบนเป็นสีทอง ตามทิศต่าง ๆ ของเจดีย์จะมีซุ้มพระประจำ และมีสิงห์ตั้งอยู่ทั้ง 4 มุม ส่วนยอดประดับด้วยฉัตรโลหะ 7 ชั้น บนฉัตรมีระฆังแขวนห้อยอยู่จำนวนมาก 

ศาลาการเปรียญเป็นศิลปะไทยใหญ่ผสมพม่า เป็นศาลาชั้นเดียวใต้ถุนสูง หลังคาซ้อนหลายชั้น มีการประดับตกแต่งลวดลายฉลุ บริเวณใต้ถุนศาลาแขวนไว้ด้วยเถาลูกสะบ้าเขียนข้อความคติเตือนใจ ส่วนในอาคารศาลามีของาพถ่ายเก่าแกของวัด ปูชนียวัตถุ ได้แก่ พระพุทธรูปศิลปะพม่า ไทใหญ่ ที่มีทั้งพระประธาน พระพุทธรูปทรงเครื่อง พระบัวเข็ม และอีกมากมายหลายองค์ มีธรรมาสน์สวยงามเก่าแก่ จองพารา ผ้าม่านประดับทับทิมมีอายุมากกว่า 150 ปี เป็นเรื่องพุทธประวัติตอนพระเวสสันดรเสด็จประพาสอุทยาน ทำขึ้นในพม่าแล้วมีผู้ใจบุญนำมาถวายให้เจ้าอาวาสวัดต่อแพรูปแรก

## อ้างอิง

ต่อแพ
หมวดหมู่:โบราณสถานในจังหวัดแม่ฮ่องสอน
วัดลานบุญ

**วัดลานบุญ** วัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลาดกระบัง เขตลาดกระบัง กรุงเทพมหานคร วัดมีเนื้อที่ 21 ไร่ 2 งาน 98 ตารางวา ทิศใต้ติดกับคลองประเวศบุรีรมย์

วัดลานบุญตั้งวัดเมื่อ พ.ศ. 2440 เดิมมีชื่อว่า **วัดหนึ่ง** สร้างโดยขุนทิพย์ ยายโหมดอุทิศที่ดินให้สร้างวัด ได้พร้อมใจกับชาวบ้านร่วมกันสร้างสำนักสงฆ์ใกล้กับปากคลองหนึ่ง และได้อุปถัมน์บูรณะจนเรื่อยมา วัดได้รับพระราชทานวิสุงคามสีมาเมื่อวันที่ 20 ตุลาคม พ.ศ. 2517 เขตวิสุงคามสีมากว้าง 40 เมตร ยาว 80 เมตร

สภาพวัดแวดล้อมไปด้วยหมู่บ้านจัดสรรและโรงงานอุตสาหกรรม อาคารเสนาสนะ ได้แก่ อุโบสถทรงจีน ภายในประดิษฐานพระประธานหน้าตักกว้าง 3 ศอกคืบ กุฏิสงฆ์จำนวน 20 หลัง อาคารคอนกรีต 4 หลัง เป็นอาคารไม้ 16 หลัง หอสวดมนต์ ศาลาการเปรียญ และวิหารภายในประดิษฐานพระพุทธรูปนามว่า *หลวงพ่อเพชร* เป็นพระพุทธรูปสัมฤทธิ์ปางขัดสมาธิเพชร องค์สูงประมาณ 31 นิ้ว หน้าตักกว้าง 27 นิ้วครึ่ง

## อ้างอิง

ลานบุญ
วัดลำกะดาน

**วัดลำกะดาน** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงสามวาตะวันออก เขตคลองสามวา กรุงเทพมหานคร มีที่ดินตั้งวัดเนื้อที่ 9 ไร่ 1 งาน 97 ตารางวา ที่ธรณีสงฆ์จำนวน 1 แปลง เนื้อที่ 9 ไร่ 2 งาน อยู่ติดริมคลองลำกะดานด้านทิศตะวันตก ส่วนทิศเหนือติดต่อกับเขตจังหวัดปทุมธานี

วัดลำกะดานสร้างประมาณ พ.ศ. 2426 โดยสามีภรรยาคู่หนึ่ง ชื่อว่า ดีและจีน ได้บริจาคที่ดินพร้อมสร้างวัดตามกำลังทรัพย์ของตนในสมัยนั้น วัดจึงมีนามตามผู้สร้างว่า **วัดทองดีลำจีน** แต่ชาวบ้านมักเรียกว่า "วัดลำกะดานสร้าง" เพราะสมัยนั้นการคมนาคมไม่สะดวก ไม่มีถนนหนทางเหมือนปัจจุบัน น้ำแห้งขอดนานอยู่หลายเดือน ได้รับความลำบาก จึงได้นามวัดเช่นนั้น ต่อมามีการบูรณะวัดตั้งแต่ พ.ศ. 2500 ทำให้คนรู้จักวัดมากขึ้น การคมนาคมตามถนนและลำคลองเริ่มสะดวก วัดจึงเจริญรุ่งเรืองตามลำดับ วัดได้รับพระราชทานวิสุงคามสีมาเมื่อ พ.ศ. 2443 วัดได้รับพระราชทานวิสุงคามสีมาครั้งหลังเมื่อวันที่ 25 ธันวาคม พ.ศ. 2525

อาคารเสนาสนะได้แก่ อุโบสถหลังเก่าเป็นทรงโบราณ กำแพงก่ออิฐถือปูนเสาไม้ หลังคามุงกระเบื้อง อุโบสถหลังใหม่กว้าง 9 เมตร ยาว 26 เมตร สร้างเมื่อ พ.ศ. 2514 กุฏิสงฆ์จำนวน 13 หลัง ส่วนมากเป็นอาคารไม้ใต้ถุนโปร่ง มีอาคารครึ่งตึกครึ่งไม้ 2 หลัง ศาลาการเปรียญกว้าง 13 เมตร ยาว 15 เมตร สร้างเมื่อ พ.ศ. 2510 หอสวดมนต์กว้าง 9 เมตร ยาว 13 เมตร สร้างเมื่อ พ.ศ. 2499 วัดมีปูชนียวัตถุที่สำคัญ คือ *หลวงพ่อคำ* หล่อด้วยสัมฤทธิ์ เป็นพระพุทธรูปปางมารวิชัย และมีพระปางปฐมเทศนาหน้าตัก 90 นิ้ว 1 องค์และพระสีวลี 7 องค์

## อ้างอิง

ลำกะดาน
วัดลำต้อยติ่ง

**วัดลำต้อยติ่ง** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงลำต้อยติ่ง เขตหนองจอก กรุงเทพมหานคร มีเนื้อที่ 17 ไร่ 2 งาน

วัดลำต้อยติ่ง เดิมมีนามว่า **วัดมงคลถาวร** หรือ **วัดมอญ** สร้างขึ้นเมื่อวันที่ 15 ตุลาคม ร.ศ. 83 (พ.ศ. 2407) การสร้างวัดอยู่ในความดูแลของหลวงพ่อโฑซึ่งเป็นชาวมอญ แต่เดิมบริเวณวัดมีชาวมอญอาศัยอยู่เยอะ ปัจจุบันชาวมอญเหล่านี้ย้ายไปอยู่ที่คลองสอง การบูรณปฏิสังขรณ์ได้มีมาอย่างต่อเนื่อง จนเมื่อ พ.ศ. 2436 นายกิม ทินกรได้มาปฏิสังขรณ์ ต่อมาก็มีนายเงิน วรอุไรมาดำเนินการ วัดได้เปลี่ยนแปลงนามเดิมมาเป็น "วัดลำต้อยติ่ง" ตามที่ตั้งของวัด วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 ได้ผูกพัทธสีมาเมื่อ พ.ศ. 2510

อาคารเสนาสนะต่าง ๆ ได้แก่ อุโบสถกว้าง 6 เมตร ยาว 24 เมตร สร้างด้วยคอนกรีตเสริมเหล็ก กุฏิสงฆ์จำนวน 8 หลัง เป็นอาคารไม้ 6 หลัง ตึก 2 หลัง ศาลาการเปรียญกว้าง 16 เมตร ยาว 82 เมตร หอไตร ฌาปนสถาน และสุสาน

## อ้างอิง

ลำต้อยติ่ง
ลำต้อยติ่ง
วัดเสาธงนอก

**วัดเสาธงนอก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเสาธง อำเภอบางเสาธง จังหวัดสมุทรปราการ มีที่ดินตั้งวัดเนื้อที่ 10 ไร่ 3 งาน 18 ตารางวา  ติดต่อกับบ้านเรือนราษฎร ทิศใต้ติดต่อกับบ้านเรือนราษฎร ทิศตะวันออกติดต่อกับลำคลองบางเสาธง ทิศตะวันตกติดต่อกับที่ดินเอกชน ปัจจุบันมีพระครูวิสาลพัฒโนดม (พระอาจารย์ประจวบ อุปสันโต) เป็นเจ้าอาวาส 

วัดเสาธงนอกเดิมได้สร้างขึ้นในหมู่เกาะอิสลามนามว่า **วัดบ้านไร่** วัดไม่เจริญเนื่องจากขาดผู้ทะนุบำรุงจึงได้ย้ายมาสร้างขึ้น ณ ที่ตั้งอยู่ในปัจจุบัน เมื่อวันที่ 14 มีนาคม พ.ศ. 2447 และได้นามใหม่ตามนามท้องที่ตั้งวัดว่า "วัดเสาธงนอก" ได้รับพระราชทานวิสุงคามสีมาเมื่อวันที่ 6 สิงหาคม พ.ศ. 2506 เขตวิสุงคามสีมา กว้าง 20 เมตร ยาว 40 เมตร ได้ผูกพัทธสีมาเมื่อวันที่ 3 กุมภาพันธ์ พ.ศ. 2514 วัดเสาธงนอกได้รับการบูรณะและพัฒนามาโดยตลอด ในด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2489 นอกจากนี้ยังได้ให้ทางราชการสร้างโรงเรียนสอนระดับประถมศึกษาขึ้นในที่วัด อาคารเรียน 2 หลัง

## อ้างอิง

เสาธงนอก
วัดบางโฉลงนอก

**วัดบางโฉลงนอก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางโฉลง อำเภอบางพลี จังหวัดสมุทรปราการ มีที่ดินตั้งวัดเนื้อที่ 41 ไร่  อาณาเขตทิศเหนือยาว 6 เส้น 38 วา ติดต่อกับคลองบางโฉลง ทิศใต้ยาว 5 เส้น 2 วา ติดต่อกับคลองสำโรง ทิศตะวันออกยาว 7 เส้น 9 วา ติดต่อกับที่ดินเอกชน ทิศตะวันตกยาว 4 เส้น 18 วา ติดต่อกับคลองบางโฉลง ที่ธรณีสงฆ์จำนวน 1 แปลง เนื้อที่ 25 ไร่ 2 งาน

สันนิษฐานว่าได้สร้างขึ้นในสมัยอยุธยาตอนปลาย ต่อมาขาดผู้ทะนุบำรุงจึงกลายเป็นวัดร้าง จนถึงประมาณ พ.ศ.  2478 หลวงพ่อเฉื่อยได้ชักชวนประชาชนร่วมกันปฏิสังขรณ์วัดจนมีพระสงฆ์ ซึ่งทำให้ชาวบ้านเรียกว่า **วัดปากคลอง** ได้รับพระราชทานวิสุงคามสีมาเมื่อวันที่ 2 กันยายน พ.ศ. 2497 เขตวิสุงคามสีมากว้าง 20 เมตร ยาว 60 เมตร ได้ผูกพัทธสีมาเมื่อ พ.ศ. 2499 วัดได้เปิดสอนพระปริยัติธรรมเริ่มมาตั้งแต่ พ.ศ. 2478

อาคารเสนาสนะต่าง ๆ ดังนี้ อุโบสถกว้าง 8 เมตร ยาว 26 เมตรสร้างเมื่อ พ.ศ. 2499 กุฏิสงฆ์จำนวน 14 หลัง และศาลาการเปรียญสร้างเมื่อ พ.ศ. 2505 ปูชนียวัตถุที่สำคัญ คือ *หลวงพ่อขาว*

## รายนามเจ้าอาวาส
* พระอธิการเฉื่อย
* พระวินัยธรจวง รตฺตนปญฺโญ
* พระครูพิศาลสมุทรวัฒน์

## อ้างอิง

บางโฉลงนอก
วัดป่าพิชัยวัฒนมงคล

**วัดป่าพิชัยวัฒนมงคล** เป็นวัดราษฎร์สังกัดคณะสงฆ์ฝ่ายธรรมยุติกนิกาย ในตำบลบางปลา อำเภอบางพลี จังหวัดสมุทรปราการ ปัจจุบันมีพระครูสุทธิญาณโสภณเป็นเจ้าอาวาส

วัดป่าพิชัยวัฒนมงคลตั้งวัดเมื่อวันที่ 8 มิถุนายน พ.ศ. 2560 ผู้ขออนุญาตสร้างวัดคือ นายอธิสันต์ วรพิชัยวัฒน์ โดยพระครูสุทธิญาณโสภณได้รับมอบหมายจากหลวงพ่ออินทร์ถวาย สนฺตุสฺสโก วัดป่านาคำน้อย จังหวัดอุดรธานี ให้ทำหน้าที่กำกับดูแลการสร้าง ได้รับพระราชทานวิสุงคามสีมาเมื่อวันที่ 11 เมษายน พ.ศ. 2562

อุโบสถมีรูปแบบสถาปัตยกรรมสมัยใหม่ ออกแบบโดยนิธิ สถาปิตานนท์ เริ่มต้นออกแบบเมื่อ พ.ศ. 2555 จุดเริ่มต้นของการออกแบบเริ่มต้นจากพระสงฆ์รูปหนึ่งเข้ามาที่สำนักงานบริษัทเอ 49 ได้เล่าว่า เห็นงานที่นิธิออกแบบอุโบสถวัดสุนันทวนาราม จังหวัดกาญจนบุรี จึงมีความประสงค์ให้ออกแบบเช่นเดียวกับวัดดังกล่าว เป็นสถานที่ปฏิบัติธรรมที่เน้นความเรียบง่าย ไม่มีช่อฟ้า ใบระกา ลวดลายไทย วัสดุเรียบง่าย เป็นธรรมชาติ ใช้เวลาออกแบบเกือบ 1 ปี พระสงฆ์รูปดังกล่าวได้เข้ามาพบและขอเวลาปลีกวิเวกปฏิบัติธรรม หลังจากนั้นอีกหลายเดือนไม่มีใครติดต่อเข้ามา ท่านหายไปไม่มีใครสามารถติดต่อได้ ญาติโยมที่เข้ามาติดต่อด้วยก็ไม่ทราบว่าท่านหายไปไหน ทราบแต่ว่าคงเข้าไปในป่าลึก จากนั้นได้ทำการก่อสร้างจนแล้วเสร็จ อุโบสถประดิษฐานพระพุทธรูปปางมารวิชัย ขนาด 69 นิ้ว

## อ้างอิง

ป่าพิชัยวัฒนมงคล
วัดเรืองเวชมงคล

**วัดเรืองเวชมงคล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านดาบ ตำบลบ้านใหม่ อำเภอปากเกร็ด จังหวัดนนทบุรี ปัจจุบันมีพระอธิการสมบูรณ์ กิตฺติคุโณ เป็นเจ้าอาวาส

วัดเรืองเวชมงคลสร้างขึ้นเมื่อวันที่ 21 เมษายน พ.ศ. 2500 โดยนายสนั่น ทิมเรืองเวช เป็นผู้บริจาคที่ดินและดำเนินการสร้าง คำว่า "เรืองเวช" ในชื่อวัดได้มาจากส่วนหนึ่งของนามสกุลผู้สร้าง ต่อด้วยคำว่า "มงคล" เป็น "วัดเรืองเวชมงคล" มีความหมายว่า "วัดที่สร้างขึ้นเป็นนิมิตมงคลของตระกูลทิมเรืองเวช" วัดได้รับการประกาศตั้งเป็นวัดที่ถูกต้องตามกฎหมายเมื่อวันที่ 24 มีนาคม พ.ศ. 2521 และได้รับพระราชทานวิสุงคามสีมาเมื่อวันที่ 8 กันยาน พ.ศ. 2531

อาคารและเสนาสนะสำคัญประกอบด้วยอุโบสถ สร้างเมื่อ พ.ศ. 2526 ลักษณะทรงไทย ขนาด 4 ห้อง กุฏิสงฆ์ เป็นอาคารทรงไทย และศาลาการเปรียญ สร้างเมื่อ พ.ศ. 2520

## อ้างอิง

เรืองเวชมงคล
วัดตาล (จังหวัดนนทบุรี)

**วัดตาล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันตกของแม่น้ำเจ้าพระยา ในหมู่ที่ 1 บ้านตาล ตำบลบางตะไนย์ อำเภอปากเกร็ด จังหวัดนนทบุรี

วัดตาลสร้างขึ้นเมื่อ พ.ศ. 2322 โดยชาวมอญที่อพยพเข้ามาพึ่งพระบรมโพธิสมภารสมเด็จพระเจ้าตากสินมหาราช ได้ร่วมกันสร้างวัดนี้ เนื่องจากชาวมอญที่มาตั้งหลักแหล่งอยู่ในบริเวณนี้มาจากกวานตาหรือบ้านตาลซึ่งเป็นตำบลหนึ่งในเมืองมอญ และในบริเวณที่สร้างวัดมีต้นตาลมากเหมือนเช่นที่บ้านตาลในเมืองมอญ จึงเรียกชื่อวัดว่า "วัดตาล" (หรือ "เภี่ยะตา" ในภาษามอญ) ต่อมาเมื่อ พ.ศ. 2371 ในสมัยพระบาทสมเด็จพระนั่งเกล้าเจ้าอยู่หัว เจ้าพระยามหาโยธา (ทอเรียะ คชเสนี) นำชาวมอญเข้ามาพึ่งพระบรมโพธิสมภาร จึงโปรดเกล้าฯ ให้มาอยู่บริเวณใกล้วัดตาลและวัดบางตะไนย์ วัดตาลได้รับพระราชทานวิสุงคามสีมาเมื่อวันที่ 27 ตุลาคม พ.ศ. 2423 ในสมัยพระบาทสมเด็จพระจุลจอมเกล้าเจ้าอยู่หัว

อาคารเสนาสนะได้แก่ อุโบสถ สร้างเมื่อ พ.ศ. 2322 เป็นอาคารคอนกรีตเสริมเหล็กทรงไทย ศาลาการเปรียญ สร้างเมื่อ พ.ศ. 2532 เป็นอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2522 เป็นอาคารไม้ กุฏิสงฆ์ เป็นอาคารไม้ ศาลาอเนกประสงค์ สร้างเมื่อ พ.ศ. 2547 และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุมีพระประธานประจำอุโบสถปางมารวิชัยและพระประธานประจำหอสวดมนต์ เป็นพระปางมารวิชัย สันนิษฐานว่าสร้างขึ้นในสมัยกรุงศรีอยุธยาตอนปลาย

thumb|พระประธานในอุโบสถ วัดตาล

## อ้างอิง

ตาล
ตาล
สตีเฟน สเตรนจ์ (จักรวาลภาพยนตร์มาร์เวล)

**สตีเฟน สเตรนจ์** () เป็นตัวละครที่แสดงโดย เบเนดิกต์ คัมเบอร์แบตช์ ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกัน ซึ่งเป็นศัลยแพทย์ที่เก่งแต่หยิ่งผยอง ผู้ซึ่งได้เรียนรู้ศิลปะลึกลับหลังจากต้องเลิกอาชีพเนื่องจากประสบอุบัติเหตุรถชน สเตรนจ์ปรากฏตัวครั้งแรกในฐานะตัวละครหลักในภาพยนตร์ชื่อเดียวกันที่ออกฉายในปี พ.ศ. 2559 และในปี พ.ศ. 2564 ได้ปรากฏตัวมากมายในภาพยนตร์อีกสองเรื่อง ได้แก่ *[[อเวนเจอร์ส: มหาสงครามล้างจักรวาล]]* และ *[[อเวนเจอร์ส: เผด็จศึก]]* และการปรากฏตัวเป็นคามีโอในเรื่อง *[[ธอร์: ศึกอวสานเทพเจ้า]]* คาดว่าสเตรนจ์จะปรากฏตัวในบทสนับสนุนในเรื่อง *[[สไปเดอร์แมน: โน เวย์ โฮม|สไปเดอร์-แมน: โน เวย์ โฮม]]* ซึ่งมีกำหนดฉายในปลายปี พ.ศ. 2564 และจะเป็นตัวละครหลักอีกครั้งในเรื่อง ดอกเตอร์สเตรนจ์อินมัลติเวิร์สออฟแมดเนส ซึ่งมีกำหนดฉายในปี พ.ศ. 2565

## อ้างอิง

หมวดหมู่:ตัวละครในจักรวาลภาพยนตร์มาร์เวล
หมวดหมู่:ตัวละครในบันเทิงคดีที่สามารถควบคุมเวลา
หมวดหมู่:ตัวละครที่เป็นพ่อมด
หมวดหมู่:ตัวละครในบันเทิงคดีที่มีความสามารถเกี่ยวกับการครอบครองวิญญาณหรือสลับร่าง
หมวดหมู่:ตัวละครในบันเทิงคดีที่มีความสามารถเกี่ยวกับการควบคุมจิตใจหรือร่างกาย
หมวดหมู่:ตัวละครที่เป็นนักลวงตา
หมวดหมู่:ตัวละครในบันเทิงคดีที่มาอาศัยอยู่ในเวลา
หมวดหมู่:ตัวละครในบันเทิงคดีที่สามารถลอยตัว
ซิฟ (จักรวาลภาพยนตร์มาร์เวล)

**ซิฟ** () เป็นตัวละครที่แสดงโดย เจมี อเล็กซานเดอร์ ในจักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกันซึ่งสร้างโดย สแตน ลี และ แจ็ก เคอร์บี ซึ่งมีพื้นฐานมาจาก ซิฟแห่งประมวลเรื่องปรัมปรานอร์ส เธอนักรบชั้นนำของแอสการ์ดและเพื่อนในวัยเด็กและพันธมิตรที่ซื่อสัตย์ของธอร์และโลกิ เธอถูกสร้างขึ้นเพื่อภาพยนตร์เรื่อง ธอร์ เทพเจ้าสายฟ้า (2011) หลังจากรับบทใน ธอร์ เทพเจ้าสายฟ้าโลกาทมิฬ (2013) แล้ว อเล็กซานเดอร์ก็ได้เซ็นสัญญาเพื่อกลับมาแสดงในเรื่อง ชี.ล.ด์. ทีมมหากาฬอเวนเจอร์ส สองตอน (พ.ศ. 2557–2558) อเล็กซานเดอร์จะรับบทนำใน ธอร์: เลิฟแอนด์ธันเดอร์ (2022)

## อ้างอิง

หมวดหมู่:ตัวละครในจักรวาลภาพยนตร์มาร์เวล
สถานีรถไฟใต้ดินฆาตโกปร

**ฆาตโกปร** (; Ghatkopar) หรือชื่อเดิม *วิโวฆาตโกปร* (Vivo Ghatkopar) ตามขื่อผู้สนับสนุน เป็นสถานีรถไฟปลายทางฝั่งตะวันออกของสาย 1 มุมไบเมโทร สำหรับพื้นที่ย่านชานเมืองฆาตโกปรของนครมุมไบ ประเทศอินเดีย เปิดให้บริการในวันที่ 8 มิถุนายน 2014 และเป็นสถานีที่มีผู้เข้าใช้บริการมากที่สุดในสาย 1 ด้วยจำนวนผู้เข้าใช้บริการต่อวันที่ 94,053 คนในเดือนกุมภาพันธ์ 2017

สถานีนี้เชื่อมต่อกับทางตะวันตกของสถานีรถไฟฆาตโกปรด้วยสะพานเดินเท้าความยาว 12 เมตร

## อ้างอิง

หมวดหมู่:สถานีรถไฟใต้ดินมุมไบ
แซม วิลสัน (จักรวาลภาพยนตร์มาร์เวล)

**แซม วิลสัน** () เป็นตัวละครที่แสดงโดย แอนโทนี แมกกี ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกันและรู้จักกันทั่วไปในชื่อ **[[ฟอลคอน (ตัวละคร)|ฟอลคอน]]**

แมกกีปรากฏตัวครั้งแรกในฐานะตัวละครในภาพยนตร์เรื่อง *[[กัปตันอเมริกา: มัจจุราชอหังการ]]* ปี ค.ศ. 2014  ในภาพยนตร์วิลสันเป็นทหารผ่านศึกของหน่วยกู้ภัยทางอากาศ กองทัพอากาศสหรัฐที่บินโดยใช้เจ็ตแพ็คที่มีปีกประกบกัน แมกกีกลับมารับบทใหม่ในภาพยนตร์ปี ค.ศ. 2015 เรื่อง *[[อเวนเจอร์ส: มหาศึกอัลตรอนถล่มโลก]]*,  และ *[[มนุษย์มดมหากาฬ]]*, ภาพยนตร์ปี ค.ศ. 2016 *[[กัปตันอเมริกา: ศึกฮีโร่ระห่ำโลก]]*, ภาพยนตร์ปี ค.ศ. 2018 *[[อเวนเจอร์ส: มหาสงครามล้างจักรวาล]]*, และภาพยนตร์ปี ค.ศ. 2019 *[[อเวนเจอร์ส: เผด็จศึก]]* Redwing ปรากฏตัวครั้งแรกใน *Civil War* ในฐานะหุ่นยนต์หุ่นยนต์รูปนกของฟอลคอน ใน *อเวนเจอร์ส: เผด็จศึก* สตีฟ โรเจอร์สที่สูงอายุได้ส่งโล่และเสื้อคลุมของกัปตันอเมริกาให้วิลสัน ตัวละครนี้มีกำหนดจะปรากฏในบทบาทนำในซีรีส์ของดิสนีย์+เรื่อง *[[เดอะฟอลคอนและเดอะวินเทอร์โซลเจอร์]]*

## อ้างอิง

หมวดหมู่:ตัวละครในจักรวาลภาพยนตร์มาร์เวล
หมวดหมู่:ตัวละครในกัปตันอเมริกา
หมวดหมู่:ตัวละครในบันเทิงคดีจากรัฐลุยเซียนา
หมวดหมู่:ยอดมนุษย์อเมริกันเชื้อสายแอฟริกา
หมวดหมู่:ตัวละครที่เป็นนักสู้ด้วยโล่
หมวดหมู่:ตัวละครที่เป็นทหาร
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวละครในบันเทิงคดีที่มาอาศัยอยู่ในเวลา
ไอเดนทิฟาย (อัลบั้ม)

**ไอเดนทิฟาย** () เป็นสตูดิโออัลบั้มเต็มชุดแรกของวงบอยแบนด์เกาหลีใต้ ก็อตเซเวน เปิดตัวเมื่อวันที่ 18 พฤศจิกายน ค.ศ. 2014 เพลง "하지하지마 (Stop Stop It)" ถูกใช้ในการโปรโมตอัลบั้ม

## รายชื่อเพลง

## อ้างอิง

หมวดหมู่:อัลบั้มเพลงในปี พ.ศ. 2557
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:อัลบั้มเพลงของค่ายเจวายพีเอนเตอร์เทนเมนต์
วัดลำพะอง

**วัดลำพะอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำผักชี เขตหนองจอก กรุงเทพมหานคร มีที่ดินตั้งวัดเนื้อที่ 18 ไร่ 3 งาน 95 ตารางวา ที่ธรณีสงฆ์จำนวน 4 แปลง เนื้อที่ทั้งสิ้น 70 ไร่ 2 งาน 32 ตารางวา ปัจจุบันมีเจ้าอาวาส คือ พระครูนิวิฐธรรมสุนทร (สุวรรณ)

วัดลำพะองสร้างขึ้นประมาณ พ.ศ. 2408 โดยมีจีนรอต หรือจีนรวด และนางเทศอุทิศที่ดินให้เป็นที่สร้างวัดได้ขนานนามวัดตามภูมิประเทศที่ตั้งวัด วัดได้รับพระราชทานวิสุงคามสีมาเมื่อวันที่ 4 เมษายน พ.ศ. 2432 เขตวิสุงคามสีมากว้าง 9 วา ยาว 13 วา และได้ประกอบพิธีผูกพัทธสีมาเมื่อ พ.ศ. 2435 ด้านการศึกษา ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2474 ภายในวัดยังมีโรงเรียนและสถานีอนามัย

อาคารเสนาสนะ ได้แก่ อุโบสถกว้าง 6 เมตร ยาว 18 เมตร หลังคา 2 ชั้น ซ่อมแซมใหม่เมื่อ พ.ศ. 2500 กุฏิสงฆ์จำนวน 10 หลัง กว้าง 5 เมตร ยาว 9 เมตร เท่ากันทุกหลัง อาคารสร้างด้วยไม้ หลังคามุงกระเบื้องและสังกะสี ศาลาการเปรียญกว้าง 14 เมตร ยาว 30 เมตร สร้างเมื่อ พ.ศ. 2501

## รายนามเจ้าอาวาส
* เจ้าอธิการเผือก
* พระอุปัจฉาย์เดช
* พระอธิการทองคำ
* พระอธิการแปลก
* พระครูวิจิตรสุตาคม
* พระครูนิวิฐธรรมสุนทร (สุวรรณ)
* พระครูพิศิษฐ์สุตาคม (พิเชษฐ สุชีโว)

## อ้างอิง

ลำพะอง
วัดลำวังคาสุทธาวาส

**วัดลำวังคาสุทธาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำต้อยติ่ง เขตหนองจอก กรุงเทพมหานคร

วัดลำวังคาสุทธาวาสสร้างเมื่อประมาณ พ.ศ. 2430 โดยนายอ่วมและนางจ่าง บริจาคที่ดินและดำเนินการสร้างวัดร่วมกับชาวบ้าน ชาวบ้านนิยมเรียกว่า **วัดเขมร** ส่วนนามวัดในปัจจุบันขนานนามตามภูมิประเทศที่ตั้งวัดว่า "วัดลำวังคาสุทธาวาส" ได้รับพระราชทานวิสุงคามสีมาเมื่อวันที่ 29 สิงหาคม พ.ศ. 2446 และได้ประกอบพิธีผูกพัทธสีมาเมื่อวันที่ 13 กุมภาพันธ์ พ.ศ. 2456 ด้านการศึกษา ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2499

อาคารเสนาสนะและสิ่งก่อสร้างในวัด ได้แก่ อุโบสถกว้าง 18 เมตร ยาว 30 เมตร สร้างเมื่อ พ.ศ. 2446 มีพื้นคอนกรีต มุมกระเบื้องเหลี่ยม กุฏิสงฆ์จำนวน 8 หลัง สร้างเป็นอาคารไม้ 2 หลัง ศาลาการเปรียญกว้าง 14 เมตร ยาว 30 เมตร สร้างเมื่อ พ.ศ. 2509 หอสวดมนต์กว้าง 17 เมตร ยาว 19 เมตร สร้างเมื่อ พ.ศ. 2503 ปูชนียวัตถุทีสำคัญ ได้แก่ พระประธานและพระพุทธรูปปางห้ามญาติ พระโมคคัลลานะและพระสารีบุตร 

## รายนามเจ้าอาวาส
* พระอาจารย์นก
* พระอาจารย์พ่วง
* พระอาจารย์น่วม
* พระอาจารย์อึ่ง
* พระอาจารย์เกตุ
* พระอาจารย์อินทร์
* พระอาจารย์เย็น
* พระอาจารย์ขาว
* พระอาจารย์ประมวล 
* พระครูสิทธิพรหมคุณ
* พระครูพิจารณ์สังฆกิจ
* พระครูปลัดณัฐวัฒน์ อธิปญฺโญ

## อ้างอิง

ลำวังคาสุทธาวาส
หมวดหมู่:โบราณสถานในเขตหนองจอก
วัดใหม่ช่องลม

**วัดใหม่ช่องลม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางกะปิ เขตห้วยขวาง กรุงเทพมหานคร มีที่ดินเนื้อที่ 6 ไร่ 5 ตารางวา ทิศเหนือติดต่อกับถนนเพชรบุรี ทิศใต้ติดต่อกับคลองแสนแสบ มีที่ธรณีสงฆ์ 1 แปลง เนื้อที่ 1 ไร่ 2 งาน 84 ตารางวา

วัดใหม่ช่องลมสร้างเมื่อ พ.ศ. 2411 ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อ พ.ศ. 2423 ได้รับพระราชทานวิสุงคามสีมาครั้งหลังเมื่อวันที่ 9 พฤษภาคม พ.ศ. 2534 ด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2497 นอกจากนั้นยังมีโรงเรียนระดับประถมศึกษาสังกัดกรมสามัญศึกษา ซึ่งเจ้าจอมสมบูรณ์สร้างถวายวัดประมาณ พ.ศ. 2452 ต่อมา พ.ศ. 2502 ได้สร้างอาคารเรียนไม้ทรงไทย 2 ชั้น และ พ.ศ. 2504 กรมสามัญศึกษาได้มาสร้างอาคารเรียนเป็นตึกคอนกรีตเสริมเหล็ก 2 ชั้น โดยเปิดสอนถึงระดับประถมปีที่ 6

ภายในวัดประกอบด้วยอาคารเสนาสนะ ได้แก่ อุโบสถกว้าง 6 เมตร ยาว 12 เมตร ก่ออิฐถือปูนโดยไม่ได้เสริมเหล็กมีเพิงทางด้านหน้าและหลัง ภายในประดิษฐานพระสยัมภูสุวัณโณภาส เป็นพระพุทธรูปปางมารวิชัย สร้างด้วยทองเหลืองขัดมันหน้าตักกว้าง 42 นิ้ว กุฏิสงฆ์จำนวน 6 หลัง เป็นอาคารคอนกรีต ทรงไทยประยุกต์ ศาลาการเปรียญคอนกรีต 2 ชั้น สร้างเมื่อ พ.ศ. 2511

วัดใหม่ช่องลม เขตห้วยขวาง กรุงเทพมหานคร Wat Mai Chonglom,Bangkok (70).jpg|พระสยัมภูสุวัณโณภาส พระประธานในอุโบสถ
วัดใหม่ช่องลม เขตห้วยขวาง กรุงเทพมหานคร Wat Mai Chonglom,Bangkok (54).jpg|อุโบสถ
วัดใหม่ช่องลม เขตห้วยขวาง กรุงเทพมหานคร Wat Mai Chonglom,Bangkok (62).jpg|จิตรกรรมฝาผนังเรื่องพระราชพิธีสิบสองเดือน
วัดใหม่ช่องลม เขตห้วยขวาง กรุงเทพมหานคร Wat Mai Chonglom,Bangkok (2).jpg|หลวงพ่อดำ
วัดใหม่ช่องลม เขตห้วยขวาง กรุงเทพมหานคร Wat Mai Chonglom,Bangkok (52).jpg|วัดอยู่ติดกับคลองแสนแสบ

## อ้างอิง

ใหม่ช่องลม
มิเชล เฮิร์ด

**มิเชล เฮิร์ด** (; เกิด 21 ธันวาคม พ.ศ. 2509) เป็นนักแสดงหญิงชาวอเมริกันที่มีผลงานทางโทรทัศน์ เธอได้รับการยอมรับครั้งแรกจากการรับบท โมนิก เจฟฟรีส์ ในซีรีส์การสืบสวนคดีของเจ้าหน้าที่ตำรวจเรื่อง *[[ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ]]* (2542-2544) จากนั้นมาเธอได้แสดงเป็น อาธีนา บาร์นส์ ในละครชุดเรื่อง *[[Leap Years]]* (2001), รับบท คอลลีน แมนัส ในซีรีส์ดราม่าอาชญากรรมเรื่อง *[[The Glades]]* (2010–2013), แสดงเป็น ลินดาเบตส์ เอเมอรี ในซีรีส์คอมเมดี-สยองขวัญเรื่อง *[[Ash vs Evil Dead|ผีอมตะ]]* (2016) และ เอลเลน "เชฟเพิร์ด" บริกส์ ในซีรีส์ดราม่าอาชญากรรมเรื่อง *[[Blindspot|สาวรอยสัก กับดักมรณะ]]* (2015–2018) ปัจจุบันเธอรับบทเป็น ราฟฟี มูซิเกอร์ ในซีรีส์นิยายวิทยาศาสตร์เรื่อง *[[Star Trek: Picard|สตาร์ เทรค: พิคาร์ด]]* (ค.ศ. 2020-ปัจจุบัน)

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2509
หมวดหมู่:จักรวาลภาพยนตร์มาร์เวล
วัดศรีวารีน้อย

**วัดศรีวารีน้อย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะจรเข้ใหญ่ อำเภอบางเสาธง จังหวัดสมุทรปราการ ที่ดินที่ตั้งวัดมีเนื้อที่ 62 ไร่ 89 ตารางวา ปัจจุบันพระครูปลัดสุวัฒนกวีคุณ (หลวงพ่อพระมหานิพล สิริธมฺโม ป.ธ.3) เป็นเจ้าอาวาส

วัดศรีวารีน้อยตั้งวัดเมื่อ พ.ศ. 2441 โดยผู้ใจบุญ ถวายที่ดินให้สร้างวัดแก่พระภิกษุ ฉิม นุชสา เดิมมีนามว่า **วัดจรเข้น้อย** เพราะวัดอยู่ในเขตติดต่อระหว่างตำบลศีรษะจรเข้น้อยกับตำบลศีรษะจรเข้ใหญ่ ต่อมาในปี พ.ศ. 2461 ได้เปลี่ยนชื่อเป็น "วัดศรีวารีน้อย" แต่ชาวบ้านนิยมเรียกมาแต่เดิมว่า **วัดใหม่หลวงพ่อฉิม** วัดได้รับพระราชทานวิสุงคามสีมา เมื่อประมาณ พ.ศ. 2461 เขตวิสุงคามสีมากว้าง 20 เมตร ยาว 40 เมตร ได้ผูกพัทธสีมาเมื่อประมาณ พ.ศ. 2461 

อาคารเสนาสนะได้แก่ อุโบสถหินอ่อน มณฑป กุฏิ หอฉัน วิหารหลวงปู่ทวด และศาลาสวดพระอภิธรรม ปูชนียวัตถุที่สำคัญ ได้แก่ รูปหล่อหลวงพ่อเสือ หลวงพ่อหมอ และรูปปั้นสมเด็จพระพุฒาจารย์ (โต พฺรหฺมรํสี) และรูปปั้นหลวงปู่ทวดองค์ใหญ่ บริเวณวัดยังมีตลาดน้ำ

## อ้างอิง

ศรีวารีน้อย
ลากูนบัวดา

**ลากูนบัวดา** () เป็นทะเลสาบขนาดใหญ่ที่สุดและทะเลสาบที่แท้จริงเพียงแห่งเดียวของประเทศนาอูรู ซึ่งเป็นสาธารณรัฐอิสระขนาดเล็กตั้งอยู่ในเขตโอเชียเนีย ทะเลสาบตั้งอยู่ในเขตบัวดา ซึ่งเป็นที่มาของชื่อ แม้จะเรียกว่าลากูน แต่หากพิจารณาอย่างเข้มงวดแล้ว ทะเลสาบแห่งนี้มิใช่ลากูน เนื่องจากไม่มีพื้นที่ส่วนใดเชื่อมต่อกับทะเล ทว่าน้ำในทะเลสาบมีลักษณะของน้ำกร่อยอยู่เล็กน้อย ในอดีตชาวนาอูรูใช้ประโยชน์จากทะเลสาบในการทำประมง โดยใช้เป็นพื้นที่เลี้ยงปลาอีบีจาเพื่อนำมาใช้ในการบริโภค การทำประมงดังกล่าวดำเนินเรื่อยมาหลายศตวรรษ จนเลิกดำเนินการในช่วงทศวรรษ 1960 อย่างไรก็ตามมีความพยายามหลายครั้งในการฟื้นฟูกิจการประมง แม้ว่าจะเผชิญกับปัญหามลพิษทางน้ำก็ตาม

แหล่งน้ำจืดในนาอูรูมีจำกัด โดยมีเพียงแหล่งน้ำใต้ดินขนาดเล็ก, ทะเลสาบใต้ดิน (บ่อน้ำโมควา) และลากูนบัวดา ซึ่งเป็นแหล่งน้ำจืดบนดินเพียงแห่งเดียวเท่านั้น นอกจากนี้นาอูรูยังเป็นประเทศที่ไม่มีแม่น้ำอีกด้วย

## พืช
ข้อมูลเกี่ยวกับพืชทะเลสาบบริเวณลากูนบัวดามีอยู่น้อยมาก อย่างไรก็ตามมีการยืนยันว่าในทะเลสาบมีผักตบชวาอยู่เมื่อไม่นานมานี้

พืชที่ขึ้นอยู่โดยรอบทะเลสาบเป็นส่วนที่เหลือของป่าฝนที่เคยครอบคลุมกว่าร้อยละ 90 ของพื้นที่เกาะก่อนที่จะเกิดการทำเหมืองฟอสเฟตอย่างเข้มข้นในคริสต์ศตวรรษที่ 20 ในพื้นที่ขนาด 40 เฮคตาร์ ที่มีสภาพน้ำขังใต้ผิวดินที่อุดมสมบูรณ์ พบพืชจำพวกกระทิง (Calophyllum inophyllum) รวมไปถึงพืชวงศ์เข็ม เช่น โกงกางหูช้าง เป็นต้น, *[[Premna serratifolia]]*, หูกวาง, มะกล่ำตาช้าง, นุ่น, ไมยราบ, มะม่วง, ตีนเป็ดทราย, มะพร้าว ส่วนพืชไม่พุ่มที่พบส่วนใหญ่ประกอบด้วยพืชสกุล *Scaevola* โดยเฉพาะอย่างยิ่งรักทะเล, ยอ, ตำเสาหนู, *[[Physalis angulata]]* และเฟิร์น เช่น *Phymatosorus scolopendria* และ *Nephrolepis biserrata* รวมไปถึงพืชกาฝากอย่างสังวาลย์พระอินทร์ บริเวณพื้นที่เปิดโล่งมีพืชจำพวก *Glochidion societatis* ส่วนบริเวณหนองน้ำมีพืชสกุลกก (*Cyperus javanicus* และ *Cyperus compressus*), คุณนายตื่นสายและผักบุ้ง โดยพื้นที่ในส่วนนี้ถูกทำลายลงไปมากในช่วงที่นาอูรูอยู่ภายใต้การปกครองของจักรวรรดิญี่ปุ่นในช่วงสงครามโลกครั้งที่สอง นอกจากนี้ยังพบพืชนำเข้าหลายชนิดเช่น ฝรั่ง, ผกากรอง, *[[Grona triflora]]*, *[[Chamaesyce hirta]]* ซึ่งการเข้ามาของพืชเหล่านี้นำไปสู่ปัญหาการรบกวนทางระบบนิเวศ

## อ้างอิง

หมวดหมู่:ประเทศนาอูรู
ฟ้าผ่ารูปบอล

thumb | upright = 1.5|ภาพแสดงในปี ค.ศ. 1901
**ฟ้าผ่ารูปบอล** () เป็นปรากฏการณ์ไฟฟ้าในบรรยากาศที่ยังอธิบายทางวิทยาศาสตร์ไม่ได้
มาจากรายงานเกี่ยวกับวัตถุเรืองแสง มีรูปกลม มีขนาด/เส้นผ่าศูนย์กลางต่างๆ จากเท่าเม็ดถั่วจนถึงหลายเมตร
ปกติจะมากับพายุฟ้าคะนอง โดยดำรงอยู่นานกว่าฟ้าผ่าซึ่งอยู่ไม่ถึงวินาที
รายงานต้นๆ อ้างว่า ลูกบอลเช่นนี้ในที่สุดก็จะระเบิด บางครั้งอาจทำให้ถึงตาย แล้วทิ้งกลิ่นเหม็นของกำมะถันไว้

## อ้างอิง

หมวดหมู่:ภูมิอากาศ
หมวดหมู่:ฟิสิกส์พลาสมา
หมวดหมู่:ปัญหาทางฟิสิกส์ที่ยังแก้ไม่ได้
วัดมงคลโคธาวาส

**วัดมงคลโคธาวาส** หรือ **วัดหลวงพ่อปาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ อยู่ใกล้กับตลาดคลองด่าน ที่ดินที่ตั้งวัด มีเนื้อที่ 45 ไร่ 3 งาน 75 ตารางวา มีที่ธรณีสงฆ์ จำนวน 2 แปลง เนื้อที่ 45 ไร่ 2 งาน 38 ตารางวา

วัดมงคลโคธาวาสเริ่มสร้างเมื่อวันที่ 15 เมษายน พ.ศ. 2300 เดิมมีชื่อว่า **วัดบางเหี้ยนอก** ตามชื่อตำบลบางเหี้ย เพราะตำบลนี้มีเหี้ยอยู่จำนวนมาก ในสมัยกรุงศรีอยุธยาเป็นราชธานีนั้น ไทยกับพม่าได้ทำศึกสงครามรบพุ่งกันเป็นระยะเวลายาวนาน ทำให้ราษฎรกลุ่มหนึ่งซึ่งมีฐานะค่อนข้างดี เกิดความเบื่อหน่ายในการรบทัพจับศึกได้อพยพหนีภัยสงคราม พาครอบครัวมาตั้งถิ่นฐานบ้านเรือนอยู่ใกล้กับแม่น้ำบางเหี้ย มีชื่อเรียกว่า *โคกเศรษฐี* (ปัจจุบันเรียกว่า บ้านสามเรือน) ประชาชนได้ช่วยกันสร้างวัด

ต่อมาพระบาทสมเด็จพระจุลจอมเกล้าเจ้าอยู่หัว ในครั้งพระองค์เสด็จมาประทับแรมอยู่ที่ประตูกั้นน้ำแม่น้ำบางเหี้ย (ประตูระบายน้ำชลหารพิจิตรในปัจจุบัน) เป็นเวลา 3 คืน เมื่อต้นปี พ.ศ. 2452 และได้สนทนาธรรมกับหลวงปู่ปาน เป็นที่สำราญพระราชหฤทัย พระองค์ได้พระราชทานสมณศักดิ์ถวายหลวงปู่ปานเป็น พระครูพิพัฒนิโรธกิจ (ปาน) ต่อมาวัดได้เปลี่ยนชื่อมาเป็น "วัดมงคลโคธาวาส" แต่ประชาชนทั่วไปยังติดเรียกขานกันว่า "วัดหลวงพ่อปาน" วัดได้รับวิสุงคามสีมาเมื่อวันที่ 19 มิถุนายน พ.ศ. 2512

รูปหล่อของหลวงพ่อปาน ซึ่งประดิษฐานอยู่ที่กุฏิของท่าน รูปหล่อนี้ทำขึ้นก่อนที่ท่านจะมรณภาพ ในวันขึ้น 5–7 ค่ำ เดือน 12 ของทุกปี จะมีการอัญเชิญรูปหล่อของหลวงพ่อปานไปจัดงานนมัสการและปิดทองหลวงพ่อปาน ณ ที่ว่าการอำเภอบางบ่อ

## รายนามเจ้าอาวาส
* หลวงพ่อกัน 
* พระครูพิพัฒนิโรธกิจ (ปาน) 
* หลวงพ่อเรือน 
* พระครูสุทธิรัตน์ (ทอง) 
* พระปลัด แวว 
* พระครูมงคลสาธุวัฒน์ (ชื่น ธมฺมโชติ) 
* พระครูมงคลพิพัฒนคุณ (บรรจง เสตวณฺโณ) 

## อ้างอิง

มงคลโคธาวาส
วัดสร่างโศก (จังหวัดสมุทรปราการ)

**วัดสร่างโศก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ทั้งหมด 11 ไร่ 3 งาน 60 ตารางวา 

วัดสร่างโศกสร้างขึ้นประมาณปี พ.ศ. 2300 ไม่ปรากฏหลักฐานว่าใครเป็นผู้สร้าง และได้รับการบูรณปฏิสังขรณ์ให้สมบูรณ์ เมื่อ พ.ศ. 2360 ตามหลักฐานของกรมที่ดิน ระวางที่ 41 ระบุชื่อวัดนี้ว่า **วัดปากอ่าว** แต่ชาวบ้านนิยมเรียกว่า **วัดมอญ** เพราะอยู่ใกล้คลองมอญและบริเวณนี้มีชาวมอญอาศัยอยู่มาก บ้างว่าวัดนี้มีชื่อ **วัดอัฎฐวราราม**  เพราะมีกุฏิ 8 หลัง บ้างก็เรียกว่า **วัดอัศวราราม** เพราะวัดนี้เป็นที่ตั้งกองทัพม้าของพระเจ้าตากสินมหาราช ต่อมาภายหลังได้รับการเปลี่ยนแปลงนามวัดใหม่ โดยสมเด็จพระมหาสมณเจ้า กรมพระยาปวเรศวริยาลงกรณ์ เป็น **วัดเตลงรมณ์** หรือ **วัดทะเลงลม** ในปี พ.ศ. 2482 เปลี่ยนนามใหม่เป็น **วัดโพธิ์ทอง** จนในที่สุดทางราชการได้เปลี่ยนนามวัดเสียใหม่เป็น "วัดสร่างโศก" เพื่อให้สอดคล้องกับพระนามของพระองค์หญิงโศกสว่าง พระราชธิดาในพระบาทสมเด็จพระปิ่นเกล้าเจ้าอยู่หัว

ทางด้านการศึกษา วัดได้สร้างโรงเรียนพระปริยัติธรรมสำหรับพระภิกษุและสามเณร และให้ทางราชการสร้างโรงเรียนระดับประถมศึกษาในที่ดินวัด ในสมัยที่พระครูวิมลญาณ เป็นเจ้าอาวาส พ.ศ. 2537 ได้ทำการย้ายวัดจากฝั่งติดคลอง ข้ามมาอยู่อีกฝั่งถนนหนึ่ง เนื่องจากเกิดน้ำท่วมตลอด จนถึงทุกวันนี้ และในปี พ.ศ. 2545 ได้มีการสร้างอนุสาวรีย์สมเด็จพระเจ้าตากสินมหาราชขึ้น

## อ้างอิง

สร่างโศก
สร่างโศก
วัดพระนอน (จังหวัดนนทบุรี)

**วัดพระนอน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองบางทอง ตำบลบางแม่นาง อำเภอบางใหญ่ จังหวัดนนทบุรี ที่ดินที่ตั้งวัดมีเนื้อที่ 4 ไร่ 2 งาน 18 ตารางวา ปัจจุบันเจ้าอาวาสคือ พระครูรัตนาสุตาภิรักษ์ (รตสีโล สมชาย แสงรัตน์)

วัดพระนอนสร้างขึ้นเมื่อ พ.ศ. 2388 ปูชนียวัตถุมีพระประธานประจำอุโบสถ นามว่า *หลวงพ่อพระนอน* และพระพุทธรูปนั่ง และมีเจดีย์อยู่ด้านซ้ายของอุโบสถ ชาวบ้านขนานนามวัดนี้ว่า "วัดพระนอน" โดยถือเอาเหตุที่วัดนี้มีพระนอนศักดิ์สิทธิ์มาแต่เดิม ในปีที่อำเภอบางใหญ่ประสบอุทกภัย สถานที่โดยรอบบริเวณวัดจะได้รับความเสียหายจากน้ำท่วม แต่น้ำไม่ท่วมบริเวณอุโบสถวัด วัดได้รับพระราชทานวิสุงคามสีมาเมื่อวันที่ 8 พฤษภาคม พ.ศ. 2440 วัดแห่งนี้รวมอยู่ในรายการท่องเที่ยวล่องแม่น้ำเจ้าพระยา ทำบุญไหว้พระเก้าวัดภายในจังหวัดนนทบุรี

## อ้างอิง

พระนอน
วัดเทพธงชัย

**วัดเทพธงชัย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางน้ำจืด อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 8 ไร่ 1 งาน 88 ตารางวา ปัจจุบันมีพระครูสังฆรักษ์ปรีชา ธมฺมเตโช เป็นเจ้าอาวาส

## ประวัติ
วัดเทพธงชัยตั้งเมื่อวันที่ 30 กันยายน พ.ศ. 2523 โดยมีนางลิ้นจี่ บริบูรณ์ เป็นผุ้บริจาคที่ดินเพื่อสร้างวัด ผู้ที่ริเริ่มสร้างขึ้นได้แก่ นายอำนวย คนร่างทรงเจ้าพ่อเทพ วัดได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535 เขตวิสุงคามสีมากว้าง 60 เมตร ยาว 80 เมตร ด้านการศึกษา มีโรงเรียนพระปริยัติธรรมแผนกธรรมเปิดสอนเมื่อ พ.ศ. 2523

ในสมัยพระครูสังฆรักษ์ปรีชา ธมฺมเตโช เป็นเจ้าอาวาส ได้ทำการปฏิสังขรณ์บูรณะวัด โดยการถมพื้นวัดให้สูงขึ้น ดีดกุฎิพระภิกษุให้สูงขึ้นป้องกันน้ำท่วมขัง สร้างบ่อเลี้ยงปลา รวมถึงได้มีการสร้างเสนาสนะที่มั่นคงเพิ่มขึ้น เช่น สร้างศาลาการเปรียญ วิหาร ศาลาสวดพระอภิธรรม กุฏิพระภิกษุเพิ่มขึ้นอีก 3 หลัง ตลอดจนถึงได้มีการปลูกต้นไม้ในวัดให้ร่มรื่น 

## อาคารเสนาสนะ
อาคารเสนาสนะได้แก่ อุโบสถภายในประดิษฐานพระพุทธรูปที่สร้างจำลองขึ้นคือ หลวงพ่อวัดไร่ขิง หลวงพ่อบ้านแหลม หลวงพ่อวัดเขาตะเครา หลวงพ่อโสธร และหลวงพ่อโตวัดบางพลี กุฏิสงฆ์ จำนวน 11 หลัง เป็นอาคารครึ่งตึกครึ่งไม้ และศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก

## รายนามเจ้าอาวาส
* พระสุรินทร์ พ. พระครูสาครธรรมทัต พ.ศ. 2519–  
* พระครูสังฆรักษ์ปรีชา ธมฺมเตโช

## อ้างอิง

เทพธงชัย
วัดกำแพง (จังหวัดนนทบุรี)

**วัดกำแพง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี

วัดกำแพงสร้างขึ้นเมื่อ พ.ศ. 2220 เดิมมีชื่อว่า **วัดส้มป่อย** เป็นวัดเก่าแก่ในสมัยกรุงศรีอยุธยา ได้รับพระราชทานวิสุงคามสีมาเมื่อ พ.ศ. 2226 ได้รับการบูรณปฏิสังขรณ์เมื่อประมาณ พ.ศ. 2500 ในสมัยพระครูธรรมธรทวาย สีลธมฺโม เป็นเจ้าอาวาส ท่านได้สร้างศาสนวัตถุและเสนาสนะต่าง ๆ มากมาย หลังจากนั้นเจ้าอาวาสรูปต่อมาคือพระครูโกศลปริยัติวงศ์ (พระมหาญาณพงศ์ ถิรปุญฺโญ ป.ธ.๓) 

อาคารเสนาสนะได้แก่ อุโบสถ สร้างเมื่อ พ.ศ. 2226 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2514 เป็นอาคารคอนกรีตเสริมเหล็กทรงไทย กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุ มีพระประธานประจำอุโบสถปางสมาธิ สร้างเมื่อ พ.ศ. 2226 พระประธานประจำศาลาการเปรียญปางสมาธิ สร้างเมื่อ พ.ศ. 2514 พระพุทธรูปพุทธลักษณะแบบพระพุทธชินราช

## อ้างอิง

กำแพง
คอลบี มินิฟี

**คอลบี มินิฟี** (; เกิด 31 มกราคม พ.ศ. 2535) เป็นนักแสดงหญิงชาวอเมริกัน เธอเริ่มแสดงเมื่ออายุสิบเอ็ดปีและเป็นนักวิชาการ YoungArts; เธอจบการศึกษาจากมหาวิทยาลัยแห่งเมืองนิวยอร์ก ในปี ค.ศ. 2014 เธอแสดงร่วมกับสถาบันเต้นรำแห่งชาติเป็นเวลาสี่ปี เธอเคยปรากฏตัวทั้งในและนอกละครบรอดเวย์ รวมทั้งในวงการโทรทัศน์และภาพยนตร์

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2535
หมวดหมู่:จักรวาลภาพยนตร์มาร์เวล
โรบิน เวเกิร์ต

**โรบิน เวเกิร์ต** (; เกิด 7 กรกฎาคม พ.ศ. 2512) เป็นนักแสดงโทรทัศน์และภาพยนตร์ชาวอเมริกัน เธอมีชื่อเสียงจากการรับบท คาลามิตี เจน ในละครชุดทางโทรทัศน์เรื่อง *[[Deadwood|เดดวูด]]* (2547-2549) ซึ่งเธอได้รับการเสนอชื่อเข้าชิงรางวัล Primetime Emmy สาขานักแสดงสมทบหญิงยอดเยี่ยมในละครดราม่าในปี พ.ศ. 2547

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2512
หมวดหมู่:จักรวาลภาพยนตร์มาร์เวล
เอริน มอรีอาร์ตี

**เอริน อีแลร์ มอรีอาร์ตี** (; เกิด 24 มิถุนายน พ.ศ. 2537) เป็นนักแสดงหญิงชาวอเมริกัน เธอมีชื่อเสียงจากการรับบทแอนนี แจนยูเอรี/สตาร์ไลต์ ในละครชุดช่องแอมะซอนไพรม์วิดีโอเรื่อง *[[The Boys (2019 TV series)|เดอะบอยส์]]* (2552–ปัจจุบัน) ซึ่งสร้างจากหนังสือการ์ตูนในชื่อเดียวกัน ก่อนหน้าเดอะบอยส์เธอมีบทบาทที่โดดเด่นในเรื่อง *[[Jessica Jones (TV series)|เจสสิกา โจนส์]]* (2558) ของเน็ตฟลิกซ์, *[[True Detective|เดอะดิเท็กทิฟ]]* (2557) ของเอชบีโอ และ *[[Red Widow|เร็ดวิโดว์]]* (2556) ของช่องเอบีซี นอกวงการโทรทัศน์เธอได้แสดงในภาพยนตร์อิสระที่ได้รับรางวัลเรื่อง *[[The Kings of Summer|ทิ้งโลกเดิม เติมโลกใหม่]]* และ ''ครอบครัวปราชญ์พันธุ์พิลึก'' รวมถึงเรื่องอื่น ๆ

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2537
หมวดหมู่:จักรวาลภาพยนตร์มาร์เวล